cyanic-selkie/wikianc huggingface dataset:
বাংলাদেশে অবস্থিত কূটনৈতিক মিশনের তালিকা
নিচের তালিকায় বর্তমানে ঢাকাতে অবস্থিত বিভিন্ন মিশন, অবৈতনিক রাষ্ট্র-প্রতিনিধি, বাংলাদেশের অন্য শহরের কনস্যুলেট জেনারেল এবং অনুমোদিত (অনাবাসিক) মিশন রয়েছে ।
কনস্যুলেট জেনারেল/কনস্যুলেট
ঢাকা
চট্টগ্রাম
রাজশাহী
খুলনা
অনুমোদিত অনাবাসিক মিশন
ভারতে:
ইসলামাবাদ, পাকিস্তানে:
দীপ দাশগুপ্ত
যদিও তিনি কলকাতায় জন্মগ্রহণ করেন, দীপের অল্প বয়সের একটি গুরুত্বপূর্ণ অংশ ভারতের রাজধানী দিল্লিতে কাটানো এবং সেখানেই তিনি প্রথমবারের মত স্কুল ক্রিকেটের সাথে যুক্ত হন।
প্রথম কোচ
দাশগুপ্তের জীবনের প্রথম কোচ ছিলেন একজন মহিলা। যিনি ভারতের প্রথম মহিলা ক্রিকেট কোচ সুনিতা শর্মা। সুনিতাই প্রথম দাশগুপ্তের বিশেষ প্রতিভা আবিষ্কার করেন এবং তাকে গুরসরণ সিংয়ের কাছে উপস্থাপন করেন।
শিক্ষা
দীপ সর্দার প্যাটেল বিদ্যালয়ে অধ্যয়ন করেন এবং পরে স্নাতক শেষ করার জন্য হিন্দু কলেজে যোগদান করেন।
রণজি ট্রফির প্রথম সেঞ্চুরি
ব্যাটসম্যান হিসেবেই দাশগুপ্তের ক্রিকেট ক্যারিয়ার শুরু হয় এবং রঞ্জী ট্রফিতে তার অভিষেক ম্যাচেই তিনি প্রথম সেঞ্চুরিটি করে তার আত্মপ্রকাশ ঘটান।
আন্তর্জাতিক অভিষেক এবং ক্রিকেট
দাশগুপ্ত ২০০১ সালে দক্ষিণ আফ্রিকা সফরে ভারতীয় দলের অন্তর্ভুক্ত ছিলেন। টসে জেতার এক ঘণ্টা আগেই সৌরভ গাঙ্গুলি দাশগুপ্তকে বলেন যে ব্লুমফন্টেনে ভারতের উইকেটরক্ষক-ব্যাটসম্যান সমীর দীঘের পরিবর্তে তার টেস্ট অভিষেক হতে যাচ্ছে। ওই টেস্টেই বীরেন্দ্র সহবাগ তার অভিষেক ম্যাচে সেঞ্চুরি করেন। ইংল্যান্ড ২০০১ সালে টেস্ট সিরিজের জন্য ভারত সফর করেছিল এবং উদ্বোধনী টেস্টের প্রথম ইনিংসে স্বাগতিকরা ২৩৮ রানে অলআউট হয়ে যায়। দাশগুপ্তের অনবদ্য ১০০ রানের ইনিংসের দৌলতে ভারতের যথাযোগ্য শুরু হয়। দীপ একজন আক্রমণাত্তক ওপেনিং ব্যাটসম্যান যিনি সৌরভ গাঙ্গুলি র পর ক্যাপটেন হিসেবে বাংলা ক্রিকেট দলের দায়ীত্ত্ব নেন এবং ইষ্ট জোনের হয়ে জাতীয় উইকেটরক্ষক মহেন্দ্র সিং ধোনীরর সাথে রিজার্ভ উইকেটরক্ষক ও ছিলেন। দীপ পরবর্তীকালে ইন্ডিয়ান ক্রিকেট লিগ জয়েন করেন যেখানে তিনি "রয়েল বেঙ্গল টাইগার" দলের হয়ে খেলেছেন।
সফল বঙ্গীয় অধিনায়কঃ
দীপ দাশগুপ্ত, সম্বরন ব্যানার্জীর পর বাংলা ক্রিকেট দলের সবচেয়ে সফল অধিনায়ক ছিলেন যিনি পরপর দুটি রঞ্জি ট্রফির ফাইনালে দলকে পৌঁছেৌঁছেছিলেন।
দীপ ২০১৫ সালের ফেব্রুয়ারি মাসে "সি বি আর ই" গ্রুপে স্ট্রাটেজিক প্রোজেক্ট হেড হিসেব জয়েন করেন। এছাড়া তিনি ২০১৬ থেকে আই পি এল এবং হটস্টার ক্রিকেট লাইভ এ এক্সপার্ট কমেন্টেটর হিসেবে ধারাভাষ্য দেন।
ইন্টারন্যাশনাল অ্যাস্ট্রোনমিক্যাল ইউনিয়ন
thumb|right|200px|আইএইউ-এর প্রতীক
ইটোরিকক্সিব
ইটোরিকক্সিব (Etoricoxib) একটি নির্দিষ্ট কক্স-২(COX-2) ইনহিবিটর যা মার্ক অ্যান্ড কো. প্রথম বাজারে আনে। এটি সারাবিশ্বে প্রায় ৮০ টির বেশি দেশে অনুমোদিত হলেও আমেরিকাতে অনুমোদিত না।
এটি রিউমাটয়েড আর্থ্রাইটিস, সোরিয়াটিক আর্থ্রাইটিস, অস্টিওআর্থ্রাইটিস, অ্যাংকাইলোজিং স্পন্ডাইলাইটিস, দীর্ঘদিনের কোমর ব্যথা, তীব্র ব্যথা, গেঁটে বাত ইত্যাদি ক্ষেত্রে ব্যবহৃত হয়। অপারেশন পরবর্তী তীব্র ব্যথা নিরাময়ে একক মাত্রার ইটোরিকক্সিবের ভূমিকা রয়েছে। গুরুতর কিছু পার্শ্বপ্রতিক্রিয়ার মধ্যে অন্যতম হচ্ছে ফিক্সড ড্রাগ ইরাপশন, ইরাথিমা, অ্যাকিউট জেনারেলাইজড ইগজ্যান্থিম্যটাস পাস্টুলোসিস(AGEP), ইরাথিমা মাল্টিফরমির মত লালচে দাগ, ও প্রিটিবিয়াল ইরাইথিমা।
উড়োজাহাজ
উড়োজাহাজ বাতাসের চেয়ে ভারী অথচ উড্ডয়নক্ষম এক ধরনের আকাশযান। যাত্রী ও পণ্য পরিবহন এবং যুদ্ধে এটি ব্যবহৃত হয়। উড়োজাহাজ নামটি এসেছে উড় বা ওড়া এবং জাহাজ বা পোত শব্দদুটি একত্রিত করে। উড়োজাহাজকে আমেরিকা, কানাডাসহ অনেক স্থানে এয়ারপ্লেন ("airplane") বলে। আবার ব্রিটেনসহ কিছু এলাকায় অ্যারোপ্লেন নামে ডাকা হয়। ইংরেজিতে এই নামদুটি এসেছে গ্রিক αέρας (aéras-) ("air" বা "বাতাস") এবং গণিতের plane (তল) শব্দদুটি থেকে।
আবিস্কার
১৯০৩ সালের ১৭ ডিসেম্বর প্রথম নিয়ন্ত্রিত, শক্তিসম্পন্ন এবং বাতাসের চেয়ে ভারী সুস্থিত মানুষ-বহনযোগ্য উড়োজাহাজ তৈরি করা হয়। রাইট ব্রাদার্স উইলবার রাইট এবং অরভিল রাইট প্রথম উড়োজাহাজ আবিষ্কার করেন। তাঁরা বারবার উড়োজাহাজ তৈরি করার চেষ্টা করেন এবং বারবারই ব্যর্থ হন, কিন্তু চেষ্টা থামান নি। ১৮৯৯ সালের জুলাই মাসে উইলবার রাইট পাঁচ ফুট উচ্চতার একটি বাক্স ঘুরিতে বেধেঁ ওড়ার চেষ্টা করে। ঠিক তারপরের বছরই তাঁরা গ্লাইডার তৈরি করতে সক্ষম হন। আমেরিকার নর্থ ক্যারোলিনার কিটিহকে নিয়ে আসেন এটিকে ওড়ানোর জন্য। গ্লাইডারটি আকাশে ভেসে ছিল মাত্র ১২ সেকেন্ড। এরপর ১৯০১ ও ১৯০২ সালে পরপর দুটি পরিক্ষা করেন। এবাট তাঁরা তদের উদ্ভাবিত যন্ত্রটি ব্যবহার করে কিছুটা সাফল্য লাভ করেন। এটিকে তাঁরা প্রায় এক হাজার বার ওড়ান। এর নাম দেন 'Flyer-1'। ১৯০৩ সালের ২৩ মার্চ রাইট ব্রাদার্স তাঁদের উড্ডয়নকৃত গ্লাইডার এর পেটেন্টের জন্য আবেদন করেন। এরপর তাদের কঠোর অধ্যবসায়ের পর ১৯০৪ খ্রিস্টাব্দে 'Flyer-111' তৈরি করেন এবং এটিকে তাঁরা ১০৫ বার উড্ডয়ন করেন।
তাঁরা ১৯০৮ খ্রিস্টাব্দ পর্যন্ত বিমানকে আরও নিরাপদ উড্ডয়নের জন্য ব্যাপক গবেষণায় মনোনিবেশ করেন। ফ্রান্সের একটি কোম্পানি এবং আমেরিকার সেনা সদস্যের সাথে তাঁদের একটি সহযোগিতা চুক্তি হয়। চুক্তি মোতাবেক বড় ভাই উইলবার রাইট ফ্রান্সে এবং ছোট ভাই অরভিল রাইট ওয়াশিংটন ডিসিতে কাজ করেন। উইলবার রাইট ১৯০৮ সালের ৮ই আগস্ট বিমান নিয়ে সফলভাবে আকাশে ওড়েন। ওই বছরই ১৪মে ডেটনের ফারসান নামের একজন সহকারী প্রথম যাত্রী হিসেবে উইলবারের সাথে ফিক্সড উইং এয়ারক্রাফেট ভ্রমণ করেন। ৮ অক্টোবর এডিথ বার্ঘ নামক এক মহিলা প্রথম আমেরিকান নারী হিসেবে উইলবারের সাথে আকাশে ওড়েন।
চালনা
বেশিরভাগ উড়োজাহাজই উড়োজাহাজে অবস্থানকারী চালক বা পাইলট উড়িয়ে নিয়ে যান, তবে কিছু উড়োজাহাজ দূর নিয়ন্ত্রণ ব্যবস্থার সাহায্যে বা রোবট দিয়ে ওড়ানো হয়।
মারিও গাভ্রানোভিচ
মারিও গাভ্রানোভিচ (Mario Gavranović, ; জন্ম: ২৪ নভেম্বর ১৯৮৯) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ক্রোয়েশিয়ার পেশাদার ফুটবল লিগের শীর্ষ স্তর ক্রোয়েশীয় প্রথম ফুটবল লিগের ক্লাব দিনামো জাগরেব এবং সুইজারল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০০৫ সালে, গাভ্রানোভিচ সুইজারল্যান্ড অনূর্ধ্ব-১৭ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১১ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩০ ম্যাচে ১৪টি গোল করেছেন। তিনি সুইজারল্যান্ডের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
ব্যক্তিগতভাবে, গাভ্রানোভিচ বেশ কিছু পুরস্কার জয়লাভ করেছেন, যার মধ্যে ২০১৬–১৭ মৌসুমে ক্রোয়েশীয় ফুটবল কাপের শীর্ষ গোলদাতার পুরস্কার জয় অন্যতম। দলগতভাবে, গাভ্রানোভিচ এপর্যন্ত ১২টি শিরোপা জয়লাভ করেছেন, যার মধ্যে ১টি শালকে ০৪-এর হয়ে, ২টি জুরিখের হয়ে, ২টি রিয়েকার হয়ে এবং ৭টি দিনামো জাগরেবের হয়ে জয়লাভ করেছেন।
২০২১–২২ আয়ারল্যান্ড ক্রিকেট দলের মার্কিন যুক্তরাষ্ট্র সফর
আয়ারল্যান্ড পুরুষ ক্রিকেট দল তিনটি একদিনের আন্তর্জাতিক (ওডিআই) ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২১ সালের ডিসেম্বর মাসে মার্কিন যুক্তরাষ্ট্র সফর করে। এ সিরিজটি ছিল কোনও পূর্ণ সদস্য দলের বিপক্ষে মার্কিন যুক্তরাষ্ট্রের প্রথম সিরিজ।  এ সিরিজের পরে আয়ারল্যান্ড দল ওয়েস্ট ইন্ডিজের বিরুদ্ধে আরেকটি সিরিজ খেলে।  ২০২১ সালের ২০ ডিসেম্বর একটি প্রস্তুতিমূলক ম্যাচ আয়োজিত হওয়ার কথা ছিল, কিন্তু কোভিড-১৯ সংক্রান্ত ঝুঁকির কারণে ম্যাচটি বাতিল করা হয়।
ওডিআই সিরিজের আগে ম্যাচ পরিচালনাকারী কর্মকর্তাদের একজনের দেহে কোভিড-১৯ ধরা পড়লে প্রয়োজনীয় সংখ্যক ম্যাচ কর্মকর্তার অভাবে সিরিজের প্রথম ম্যাচটি বাতিল করা হয়। সিরিজের দ্বিতীয় ম্যাচটি প্রাথমিকভাবে একদিন পিছিয়ে নেয়া হয়। পরবর্তীতে উভয় দলের আরও কিছু সদস্য কোভিড-১৯ দ্বারা আক্রান্ত হলে ওডিআই সিরিজটি বাতিল ঘোষণা করা হয়।
দলীয় সদস্য
সিরিজ শুরুর আগে মার্কিন যুক্তরাষ্ট্র তাদের দলে বেশ কিছু পরিবর্তন আনে। কোভিড-১৯-এর কারণে অ্যারন জোনস, করিমা গোরে ও জাসকরন মালহোত্রা মার্কিন যুক্তরাষ্ট্রের টি২০আই দল থেকে ছিটকে পড়েন, এবং কুঁচকির চোটের কারণে রাস্টি থেরনও দল থেকে বাদ পড়ে যান। তাঁদের পরিবর্তে আলি শেখ, ইয়াসির মোহাম্মদ, ঋত্বিক বেহেরা ও রায়ান স্কটকে টি২০আই দলে নেয়া হয়। কাইল ফিলিপ রিজার্ভ খেলোয়াড়ের তালিকা থেকে নিজের নাম প্রত্যাহার করে নেন। ওডিআই দলে মার্টিন কেইন ও টি২০আই দলে সুশান্ত মোদানিকে যোগ করা হয়।
কুসের নিকোলাস
কুসের নিকোলাস (১৪০১- ১৪৬৪ খৃঃ) জার্মান দার্শনিক, ধর্মতত্ত্ববিদ, আইনজ্ঞ ও জ্যোতির্বিদ ছিলেন। তিনি জার্মানির কুস শহরে জন্মগ্রহণ করনে
দর্শন
তিনি মহাজগৎকে এক বিশাল শিল্পবস্তুরূপে গ্রহণ করেছিলেন। গণিত তার অধিক আগ্রহের বিষয় ছিল, বিশেষ করে বীজগণিত।
ক্যান্টারবেরি, নিউ সাউথ ওয়েল্‌স
ইউরোপীয়দের বসতিস্থাপনের আগে এখানে ধারুক নামের একটি আদিবাসী গোত্র বাস করত।
ঐতিহ্য তালিকা
ক্যান্টারবেরিতে বেশ কয়েকটি ঐতিহ্য তালিকাভুক্ত স্থান রয়েছে, যার মধ্যে রয়েছে:
জয় মুখার্জী
জয় মুখার্জী (২৪শে ফেব্রুয়ারি ১৯৩৯ - ৯ই মার্চ ২০১২) ছিলেন একজন ভারতীয় চলচ্চিত্র অভিনেতা এবং পরিচালক।
পারিবারিক ইতিহাস
জয় মুখার্জি শশধর মুখোপাধ্যায় এবং সতী দেবীর পুত্র ছিলেন। তার বাবা একজন সফল নির্মাতা এবং ফিল্মালয় স্টুডিওর সহ-প্রতিষ্ঠাতা ছিলেন। তার কাকারা ছিলেন পরিচালক সুবোধ মুখোপাধ্যায়, অশোক কুমার, অনুপ কুমার এবং কিশোর কুমার। জয় মুখার্জি দেরাদুনের কর্নেল ব্রাউন ক্যামব্রিজ স্কুল এবং সেন্ট জেভিয়ার কলেজে পড়াশোনা করেছিলেন। তার স্ত্রীর নাম নীলম এবং তাদের দুটি পুত্র মনজয় (টয় নামেও পরিচিত) ও সুজয় (বয় নামেও পরিচিত) এবং একটি মেয়ে সিমরন।
অভিনয় জীবন
জয় আর. কে. নায়ার পরিচালিত লাভ ইন সিমলা ছবিতে সাধনার বিপরীতে আত্মপ্রকাশ করেছিলেন। তারপরে তিনি আশা পারেখের সাথে ফির ওহি দিল লায়া হুঁ লাভ ইন টোকিও জিদ্দি ইত্যাদি নানা চলচ্চিত্রে মুখ্য চরিত্রে অভিনয় করেন। তার কয়েকটি ছবি যেমন দূর কি আওয়াজ, আও প্যার করেঁ এবং শাগির্দ (সায়রা বানুর বিপরীতে), এক মুসাফির এক হাসিনা সাধনার বিপরীতে, ইশারা বৈজয়ন্তীমালার বিপরীতে এবং জি চাহতা হ্যায়  রাজশ্রীর বিপরীতে বিস্ময়কর সাফল্য লাভ করে ছিল। তার বেশিরভাগ সিনেমাতেই গানগুলি অত্যন্ত জনপ্রিয় হয়েছিল। ১৯৬০ এর দশকের শেষের দিকে, অভিনয়ের জন্য পছন্দসই চরিত্র কমতে শুরু হয়েছিল, তাই তিনি পরিচালনা এবং প্রযোজনা শুরু করেছিলেন।
তিনি  হামসায়া  প্রযোজনা ও পরিচালনা করেছিলেন যদিও এই চলচ্চিত্রটি ভাল ব্যবসা করতে পারেনি। শেষের দিকে ভাই দেব মুখোপাধ্যায় এবং ভাবী শ্যালিকা তনুজাকে নিয়ে নিজেদের প্রযোজনায় এক বার মুসকুরা দো (১৯৭২) সাফল্য লাভ করা সত্ত্বেও জয় রূপালী পর্দা থেকে ধীরে ধীরে সরে যান। পরে, ১৯৭৭ সালে, তিনি ছৈলা বাবু ছবিটি পরিচালনা করেছিলেন রাজেশ খান্না কে মুখ্য চরিত্রে নিয়ে, এটি বক্স অফিসে বড় সাফল্য লাভ করেছিল।  লাভ ইন বোম্বাই  প্রযোজনার সময় তার যে ঋণ হয়েছিল, এই সিনেমার সাফল্য তার সেই সমস্যা সমাধান করে দেয়। পরে ১৯৮৫ সালে, রাজেশ খান্না তাকে  ইনসাফ ম্যায় করুঙ্গা  ছবিতে খলনায়ক হিসাবে সুযোগ দিয়েছিলেন, যা অভিনেতা জয় মুখার্জীর শেষ সফল ছবি ছিল।
আর্থিক অসুবিধা
লাভ ইন বোম্বে  ছবি বানিয়ে প্রযোজক হিসেবে জয় মুখার্জীকে গভীর আর্থিক আর্থিক সমস্যায় পড়তে হয়েছিল, তবে প্রয়াত পরিচালক-অভিনেতার স্ত্রী নীলম, ৪০ বছর পরে সিনেমাটি প্রকাশ করে বলেন, যে সবকিছু হারানো সত্ত্বেও, চলচ্চিত্রটি তার মনের খুব কাছে ছিল। "এই ছবিটি ছিল আমার স্বামীর ওয়াটারলু। এই ছবি করে তাঁর যা ছিল সব শেষ হয়ে গিয়েছিল। তাঁর নিজের অর্থ, প্রধান সম্পত্তিগুলি সব চলে গিয়েছিল। তাঁর বিরুদ্ধে ৩৭ টি ঋণের মামলা ছিল। তবে তিনি সমস্ত কিছু শোধ করলেন এবং নতুন করে শুরু করে ছিলেন। এই চলচ্চিত্রটি তাঁকে এতটা সমস্যায় ফেললেও এটি তাঁর খুব প্রিয় ছিল," শ্রীমতি মুখোপাধ্যায় বলেছিলেন। ১৯৭৩ সালে মুক্তিপ্রাপ্ত ছবিটি "লাভ ইন" সিরিজের তৃতীয় অংশ ছিল। এটি শুরু হয়েছিল ১৯৬০ সালের দূর্দান্তভাবে সফল ছবি  লাভ ইন সিমলা  দিয়ে, যেটি দিয়ে জয় চলচ্চিত্র দুনিয়ায় আত্মপ্রকাশ করেছিলেন। এর পরেরটি ছিল ১৯৬৬ সালে মুক্তিপ্রাপ্ত সুবর্ণ জয়ন্তীর হিট ছবি লাভ ইন টোকিও। ১৯৭৭ সালে তার একমাত্র সফল পরিচালিত ছবি  ছৈলা বাবু  ভাল চলায় তার অর্থ সমস্যার সমাধান হয়ে যায়।
মৃত্যু
জয় মুখোপাধ্যায় ২০১২ সালের ৯ই মার্চ মুম্বাইয়ের লীলাবতী হাসপাতালে মারা যান, তার আগে তাকে সেখানে কৃত্রিম শ্বাস প্রশ্বাস (ভেন্টিলেটর) ব্যবস্থার মধ্যে রাখতে হয়েছিল। তার দীর্ঘদিনের অসুস্থতা ছিল।
নরুন্দি ইউনিয়ন
নরুন্দি ইউনিয়ন বাংলাদেশের ময়মনসিংহ বিভাগের জামালপুর জেলার সদর উপজেলার অন্তর্গত একটি ইউনিয়ন।
অবস্থান ও সীমানা
০৬ নং নরুন্দি ইউনিয়ন জামালপুর সদর উপজেলার অন্তর্গত একটি ইউনিয়ন। এটি জামালপুর জেলার অধীনস্থ ইউনিয়ন। জামালপুর সদর উপজেলার পূর্বাংশ ময়মনসিংহের সদর উপজেলা ও মুক্তাগাছা উপজেলার সাথে সংযুক্ত।
শিক্ষা
শিক্ষার হার :
শিক্ষা প্রতিষ্ঠান ১. নরুন্দি স্কুল এন্ড কলেজ। ২. নরুন্দি সৈয়দা নাজিবা আক্তার বালিকা উচ্চ বিদ্যালয়। ৩. নরুন্দি ফয়েজিয়া সিনিয়র আলিম মাদ্রাসা। ৪. জিন্নতন আফসর মহিলা ডিগ্রি কলেজ। এছাড়াও রয়েছে অনেকগুলো প্রাথমিক বিদ্যালয়, কিন্ডারগার্ডেন, কওমী মাদ্রাসা,মহিলা মাদ্রাসা ইত্যাদি।
জনপ্রতিনিধি
চেয়ারম্যান : মোঃ লুৎফর রহমান
কমলপুর বিধানসভা কেন্দ্র
কমলপুর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (সাত বার)।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৩,২৫৫ জন, যার মধ্যে পুরুষ ভোটার ২১,৮৮৩ জন এবং নারী ভোটার ২১,৩৭২ জন। কমলপুর বিধানসভা কেন্দ্রে ২০১৮ ভোটার লিঙ্গানুপাত ৯৭৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪০,৫১৮ জন যার মধ্যে পুরুষ ভোটার ২০,৫২৩ জন এবং নারী ভোটার ১৯,৯৯৫ জন।
প্রতিবাদী মতবাদ (খ্রিস্টধর্ম)
প্রতিবাদী মতবাদ (Protestantes; Protestantismus) হল খ্রিস্টধর্মের দ্বিতীয় বৃহত্তম শাখা যার অনুসারীর সংখ্যা ৮০ কোটি থেকে ১০০ কোটি, যা সমগ্র খ্রিস্টান সম্প্রদায়ের ৩৭%।   এটি ১৬শ শতাব্দীর সংস্কার আন্দোলনের মধ্য দিয়ে শুরু হয়েছিল যা এর অনুসারীদের মতে ছিল ক্যাথলিক মণ্ডলীর ত্রুটিসমূহের বিরোধী। প্রতিবাদী মতাবলম্বীরা রোমান ক্যাথলিক মণ্ডলীর পোপীয় আধিপত্ত ও ধর্মীয় সংস্কৃতির মতবাদকে প্রত্যাখ্যান করে, তবে ইউক্যারিস্টে যীশুর প্রকৃত উপস্থিতি এবং মণ্ডলীর শাসনব্যবস্থা ও প্রেরিতীয় উত্তরাধিকার সম্পর্কিত বিষয়গুলো নিয়ে তাদের নিজেদের মধ্যে দ্বিমত রয়েছে। তারা সকল বিশ্বাসীদের যাজকত্ব, শুধু বিশ্বাসের দ্বারা নয় বরং ভালো কাজের দ্বারা ন্যায্যতা (সোলা ফিদে) এবং  বিশ্বাস ও নৈতিকতায় কেবল বাইবেলের সর্বোচ্চ কর্তৃত্বের (সোলা স্ক্রিপতুরা) ওপর জোর দেয়।
রোমান ক্যাথলিক ও প্রতিবাদী মতাবলম্বীদের মধ্যে পার্থক্য
এই দুই গোষ্ঠীর মধ্যে কিছু উল্লেখযোগ্য পার্থক্য রযেছে। প্রতিবাদী মতাবলম্বীরা মনে করেন ঈশ্বর কর্তৃক প্রদত্ত পবিত্র বাইবেল হল একটি সম্পূর্ণ বিধান এবং একমাত্র বাইবেলের শিক্ষাই জগতের পাপীগণের মুক্তিলাভ করার জন্য যথেষ্ট। তাঁদের মতে সকল ধর্মীয় বিশ্বাস ও নৈতিকতার চূড়ান্ত কর্তৃপক্ষ হল বাইবেল। প্রতিবাদী মতাবলম্বীদের এই ধারনার উৎস হল ‘Five Scriptura’ বা পাঁচ প্রত্যাদেশ। এই পাঁচ প্রত্যাদেশের একটি হল ‘Sola Scriptura’। এছাড়া পাবিত্র বাইবেলের বিভিন্ন জায়গায়ও একাধিকবার তাঁদের মতবাদের পক্ষে যুক্তি আছে বলে প্রতিবাদী মতাবলম্বীরা মনে করেন। কিন্তু ক্যাথলিকগণ এই ধারণা সঠিক বলে মনে করেননা। তাঁদের মতে পবিত্র বাইবেলের পাশাপাশি রোমান ঐতিহ্যগত অনুশাসনও একজন খ্রিস্টানের জন্য সমানভাবে প্রযোজ্য। আর একটি পার্থক্য হল খ্রিস্ট সম্প্রদায়ের ধর্মীয় প্রধান হিসেবে পোপের কর্তৃত্ব স্বীকার। ক্যাথলিকগণ মনে করেন পোপ সকল চার্চের প্রধান এবং যিশু খ্রিস্টের বিকল্প Vicar of Christ। তাঁরা মনে করেন পোপের শিক্ষা ও বচন হল অভ্রান্ত এবং খ্রিস্ট বিশ্বাস ও ধর্ম জ্ঞান চর্চায় তিনি কোনো ভুল করতে পারেননা। অন্যদিকে প্রতিবাদী মতাবলম্বীরা মনে করেন যে, কোনো মানুষ ভুলের ঊর্ধ্বে নন। আর একমাত্র যিশুই হল সকল চার্চের প্রধান। প্রতিবাদী মতাবলম্বীরা ক্যাথলিকদের মতো পৌরোহিত্য করেননা। যাজকদের বিয়ের প্রথা প্রোপ্রতিবাদী মতাবলম্বীদের মধ্যে দেখা যায়। যাজক হিসেবে তাঁরা সর্বজন বিশ্বাসভাজন কারো ওপর তার দায়িত্ব অর্পণ করেন। ক্যাথলিকরা ঈশ্বর-যিশু ছাড়াও অনেক সাধু-সন্তদের উদ্দেশ্যে প্রার্থনা করেন। প্রতিবাদী মতাবলম্বীরা সাধু সন্তদের ওপর বিশ্বাস রাখলেও তাঁদের উদ্দেশ্যে প্রার্থনা করেননা। এছাড়া হোলিওয়াটার, সেলিবাচি, যন্ত্রণাভোগ ও নানে শুধুমাত্র ক্যাথলিকরা বিশ্বাস করেন।  গট কোশ্চেনস্‌
ইতিহাস
প্রতিবাদী আন্দোলন প্রথম শুরু হয় জার্মানিতে। ১৫২৭ খ্রিস্টাব্দে মার্টিন লুথার প্রণীত গ্রন্থ ‘দ্য নাইন্টি ফাইভ থিসিস’ গ্রন্থে তিনি রোমন যাজকীয় নীতি, তাঁদের প্রচলিত খ্রিস্ট বিশ্বাস নিয়ে অনেক ভিন্ন মতামত প্রকাশ করেন। ষোড়শ শতকে তাঁর অনুসারণকারীরা জার্মান স্ক্যান্ডিনেভিয়ার প্রতিষ্ঠা করে লুথিয়ান চার্চ। হাঙ্গেরি, স্কটল্যান্ড, ফ্রান্স, সুইৎজারল্যান্ড প্রভৃতি দেশেও একই আদলে চার্চের সংস্কার করা হয়। ১৫৫৩ খ্রিস্টাব্দে চার্চ অব ইংল্যান্ড পোপের কর্তৃত্ব থেকে নিজেদের সরিয়ে নেয়। রিফর্মেশন অব চার্চ অব ইংল্যান্ড।
১৯৮৬ এশিয়া কাপ
১৯৮৬ এশিয়া কাপ (জন প্লেয়ার গোল্ডলিফ ট্রফি হিসাবেও পরিচিত) হলো এশিয়া কাপ ক্রিকেট প্রতিযোগিতার দ্বিতীয় আসর, যা ১৯৮৬ সালের ৩০ মার্চ হতে ৬ এপ্রিল সময়কালের মধ্যে শ্রীলঙ্কায় অনুষ্ঠিত হয়।
১৯৮৬ এশিয়া কাপ ছিলো রাউন্ড-রবিন পদ্ধতিতে অনুষ্ঠিত হওয়া প্রতিযোগিতা যেখানে প্রতিটি দল প্রতিটি দলের সাথে একবার করে মোকাবেলা করে এবং পয়েন্ট তালিকার শীর্ষস্থানীয় দুটি দল ফাইনালে মুখোমুখি হয়। পাকিস্তান দুটি খেলাতেই জয় লাভ করে ফাইনালে শ্রীলঙ্কার মুখোমুখি হয়। ফাইনালে পাকিস্তানকে পরাজিত করে শ্রীলঙ্কা তাদের প্রথম এশিয়া কাপের শিরোপা জয় করে।
ভারতীয় লেখকদের তালিকা
এটি উল্লেখযোগ্য লেখকদের একটি তালিকা যারা ভারত বংশোদ্ভূত বা ভারতীয় থাকেন। নাম অনুযায়ী তালিকাটি সাজানো হয়েছে।
ঘোল
thumb|220px|ঘোল, [[পুরনো ঢাকা|পুরনো ঢাকাতে ইফতারিতে জনপ্রিয় পানীয়]]
ঘোল বা মাঠা হচ্ছে ছানার জল যা বিভিন্ন দেশে একটি উপাদেয় পানীয় হিসেবে পরিচিত। দুধ হতে ছানা অপরাসরণের পর অবশিষ্ঠাংশই ঘোল নামে পরিচিত। এতে দুধের কেজিন প্রোটিন (Casein) ছাড়া আর সকল উপাদানই বিদ্যমান। এটি মূলত পনির উৎপাদনের একটি প্রধান উপজাত।
উৎপাদন
দুধে খাদ্য উপযোগী অম্ল জাতীয় পদার্থ যেমন লেবুর রস প্রভৃতি যোগ করলেই দুধের কেজিন প্রোটিন জমাট বেঁধে যায়। জমাট বাঁধা অংশটুকুই ছানা হিসেবে পনির তৈরির জন্য অপসারণ করা হয়। অবশিষ্ট তরল পদার্থই ঘোল। প্রাকৃতিক ভাবে দুধ রেখে দিলে এতে ল্যাকটিক এসিড উৎপাদনকারী ব্যাক্টেরিয়া সংখ্যা বৃদ্ধি করে। এই জাতীয় ব্যাক্টেরিয়া দুধের শর্করা ব্যবহার করে ল্যাকটিক এসিড তৈরি করে যা দুধের অম্লত বাড়িয়ে দেয় (pH কমায়)দেয়। অম্লীয় মাধ্যমে দুধের কেজিন প্রোটিন জমাট বাধে। রয়ে যাওয়া তরল অংশই ঘোল।
অন্যান্য ব্যবহার
শুধু খাদ্য ছাড়াও ঘোলের আরও ভিন্ন ব্যবহার রয়েছে। ঘোলে দুধের শর্করা থাকে ফলে এটি ভিনেগার উৎপাদনের কাঁচামাল হিসেবে ব্যবহৃত হয়।এটি আমাদের শরীরের জন্যে খুবই উপকারি। এটি খেলে আমরা প্রয়োজনীয় শক্তি পাব।
পুরস্কার
পুরস্কার বলতে ব্যক্তি বা দলগত পর্যায়ে সাফল্যের স্বীকৃতি কিংবা কর্মদক্ষতার উজ্জ্বল নিদর্শনের ফলস্বরূপ প্রাপ্ত পদক বা সম্মাননাকে বুঝায়। সাধারণত ব্যক্তিগত, প্রাতিষ্ঠানিক কিংবা দলগতভাবে বিশেষ বিশেষ পর্যায়ে অনন্য সাধারণ অবদান, কুশলতা, দক্ষতা, নৈপুণ্যকে স্বীকৃতি বা মূল্যায়নের লক্ষ্যে যে পদক্ষেপ নেয়া হয় কিংবা খেতাব দেয়া হয়, তা-ই সাধারণ অর্থে বখশিশ, সম্মাননা বা পুরস্কার। ব্যক্তি, প্রতিষ্ঠান বা দলগত পর্যায়ে এ অবদান প্রতিযোগিতামূলক বা স্বতঃস্ফূর্ত - উভয়ভাবেই হতে পারে। বলা হয়ে থাকে যে, "জয়লাভই বড় কথা নয়, অংশগ্রহণই বড় কথা"। কিন্তু, সাধারণভাবে বিজয়ীকে অভিনন্দন এবং পরাজিতকে তিরস্কৃত করা হয়। প্রতিযোগিতামূলক পর্যায়ে যে ব্যক্তি বা দল ১ম হয় সাধারণত সে ব্যক্তি বা দলকেই পুরস্কার লাভের একমাত্র দাবিদার হিসেবে সর্বসমক্ষে স্বীকৃত ও চিহ্নিত করা হয়। অবশ্য তা প্রতিযোগিতা আয়োজনকারী কর্তৃপক্ষের সিদ্ধান্ত কিংবা পূর্ব নির্ধারিত নিয়মাবলির উপর নির্ভরশীল। যখন দুই বা ততোধিক ব্যক্তি বা দল সমপর্যায়ের বলে প্রতীয়মান হয়, তখন কর্তৃপক্ষ যৌথভাবে ব্যক্তি কিংবা দলকে বিজয়ী হিসেবে পুরস্কার প্রদান করে। তখন পুরস্কারের মূল্যমান সমভাবে বণ্টন করা হয়।
কখনোবা সমপর্যায়ের ব্যক্তি বা দলকে পূর্ব অভিজ্ঞতার আলোকে নিরপেক্ষ বিচারক বা লটারির মাধ্যমে ফলাফলের মাধ্যমে ১ম স্থান নির্ধারণ করা হয়। এছাড়াও, প্রায় সকল পর্যায়েই ১ম, ২য় ও ৩য় পুরস্কার প্রদান করা হলেও অনেকক্ষেত্রে পুরস্কার ৪র্থ পর্যায়ে এসে দাঁড়ায়। আবার প্রতিযোগী কিংবা অবদানকারীর সংখ্যা অনেক হলে ১ম থেকে ১০ম কিংবা আরও অধিক হতে পারে। ঐ ক্ষেত্রে মূল পুরস্কার হিসেবে ১ম, ২য় ও ৩য় পুরস্কার প্রদান করে বাকি প্রতিযোগীদেরকে সান্ত্বনা বা বিশেষ পুরস্কার দেয়া হয়। বিশেষ বিশেষ ক্ষেত্রে প্রতিযোগীর সংখ্যা খুব কম হলে কম-বেশি সবাইকেই পুরস্কৃত করা হয়।
অন্যদিকে সাবলীল বা স্বতঃস্ফূর্তভাবে কিংবা স্বেচ্ছায় সামাজিক দায়বদ্ধতার অংশ হিসেবে যখন ব্যক্তি, প্রাতিষ্ঠানিক বা দলগতভাবে বিশেষ উদ্দেশ্য সাধন করে ও সফলকাম হয় এবং তা ব্যক্তি, সমাজ বা রাষ্ট্রের চোখে প্রশংসার দাবিদার বলে প্রতীয়মান হয়, তখন ব্যক্তি, প্রতিষ্ঠান বা দলকে পুরস্কৃত করা হয়। প্রায় ক্ষেত্রেই ব্যক্তি, প্রতিষ্ঠান বা দলকে পুরস্কৃত করার জন্য অন্য কোন ব্যক্তি, সংস্থা, সমগোত্রীয় প্রতিষ্ঠান কিংবা রাষ্ট্রের সহযোগিতার দরকার পড়ে থাকে।
শিক্ষাক্ষেত্রে পুরস্কারের প্রয়োজনীয়তা
শিক্ষাপ্রতিষ্ঠানে শাস্তিদানের পাশাপাশি পুরস্কার প্রদানের প্রথাও বহু প্রাচীনকাল থেকেই চলে আসছে। মনোবিজ্ঞানীরা মনে করেন যে, "কোন কাজের জন্য দু'টি জিনিস প্রয়োজন হয়। এদের একটি উদ্বুদ্ধকরণ এবং অপরটি প্রেষণা"। উদ্বুদ্ধকরণ ব্যক্তির মধ্যে কর্মমুখী প্রেষণার সঞ্চার করে এবং এ প্রেষণা ব্যক্তিকে প্ররোচিত বা প্রলুদ্ধ করে। ফলাফল হিসেবে সবশেষে শিক্ষার্থীর মধ্যে শিক্ষার উপযোগী প্রেষণার সৃষ্টি করে। শিক্ষাক্ষেত্রে পুরস্কার সাধারণত দু'ধরনের হতে পারে - (ক) বস্তুগত পুরস্কার এবং (খ) মানসিক পুরস্কার।
শিক্ষাবৃত্তি: শিক্ষাবৃত্তি বা বৃত্তি হল শিক্ষার্থীদের পড়ালেখার জন্য এক ধরনের আর্থিক পুরস্কার বা সম্মাননা যা বিভিন্ন মানদণ্ডের ভিত্তিতে প্রদান করা হয়। এসব মানদণ্ডের মধ্যে উল্লেখযোগ্য হল - শিক্ষার্থীর মেধাভিত্তিক, প্রয়োজনভিত্তিক, শিক্ষার্থীভিত্তিক , কর্ম জীবনভিত্তিক ইত্যাদি। (অনুগ্রহপূর্বক এ বিষয়ে বিস্তারিত দেখুন - শিক্ষাবৃত্তি নিবন্ধে)
প্রচার লাভ ও জনপ্রিয়তা
সাংস্কৃতিক, সামাজিক, রাজনৈতিক, অর্থনৈতিক, ক্রীড়াঙ্গন, শান্তি ইত্যাদি বিভিন্ন পর্যায়ে ব্যক্তি বা সংগঠনের কর্মদক্ষতাকে স্বীকৃতি ও যথাযথ মূল্যায়ণের মাধ্যমে আরও উৎসাহিত করতে বা উদ্বুদ্ধ করতেই পুরস্কার দেয়া হয় বা পুরস্কৃত করা হয়। এর ফলে অন্যান্য সমজাতীয় ব্যক্তি বা প্রতিষ্ঠান তাদের নির্দিষ্ট কর্ম পরিকল্পনাকে ঘিরে আরও সৃজনশীলতার মাধ্যমে দেশ, সমাজ তথা সংশ্লিষ্ট জনগোষ্ঠীর মধ্যে প্রভূত উন্নতি সাধন করতে ও ব্যাপক স্পৃহাবোধের উদ্ভব হয়। পুরস্কারকে ঘিরে পুরস্কার প্রদানকারী কর্তৃপক্ষের নিজেদের প্রচারলাভ, ব্যক্তি কিংবা প্রাতিষ্ঠানিক সুনাম বা জনপ্রিয়তা বৃদ্ধিও এর অন্যতম কারণ বলে মনে করা হয়। এছাড়াও, প্রতিষ্ঠানের নামকরণ কিংবা মনোগ্রামের জন্য অথবা সুন্দর হস্তাক্ষরের জন্য পুরস্কারের ব্যবস্থা করা হয়।
মনোনয়ন
মেধা, দক্ষতা, নৈপুণ্যতার স্বীকৃতি হিসেবে মূলত বিশ্বব্যাপী ব্যক্তি, দল বা সংগঠনকে বিভিন্ন স্তরে বিভক্ত বা ক্ষুদ্র ক্ষুদ্র অংশে বিভাজন করে পুরস্কার দেয়া হয়। ব্যক্তি, প্রতিষ্ঠান, সংস্থা, দেশ, চলচ্চিত্র, আলোকচিত্র, বই, স্টল, প্যাভিলিয়ন, স্থাপত্যকর্ম, প্রবন্ধ, শিল্পকর্ম, অর্থনৈতিক সমৃদ্ধি, স্থিতিশীল রাজনীতি, আবৃত্তি, নৃত্য, চিত্রাঙ্কন, রাসায়নিক দ্রব্য আবিষ্কার, ক্রীড়াঙ্গন, বিরত্ব, সাফল্যগাথা, ঝুঁকি নিয়ে দেশ ও সমাজের উন্নয়ন, সামাজিক বনায়ন, খাদ্য ঘাটতি মোকাবেলা, চিকিৎসা ইত্যাদিতে জড়িত ব্যক্তি বা প্রতিষ্ঠান বা দেশকে পুরস্কার প্রদানের জন্য কোন ব্যক্তি বা প্রতিষ্ঠানের মাধ্যমে সংশ্লিষ্ট কর্তৃপক্ষের বরাবরে প্রাথমিকভাবে লিখিত বা অলিখিতভাবে নাম প্রস্তাব করা হয়।
কর্তৃপক্ষ
ব্যক্তি, সংঘ, প্রতিষ্ঠান কিংবা রাষ্ট্র পুরস্কার প্রদানকারী কর্তৃপক্ষ হতে পারেন। তন্মধ্যে -
সময়কাল
বছরের যে-কোন সময়ে বা দিনে পুরস্কার প্রদান করা হলেও এর ভিন্নতা দেখা দিতে পারে। প্রাতিষ্ঠানিকভাবে বছরের শেষে বা শুরুতে কিংবা প্রতিষ্ঠানের জন্মদিনে পুরস্কার দেয়া হয়। এছাড়াও, পুরস্কার প্রদানকারী কর্তৃপক্ষ বা তার প্রতিনিধি নির্দিষ্ট মাসে কিংবা দিনে পুরস্কার ঘোষণা করে ঐ দিনেই বা ঘোষিত পরবর্তী নির্দিষ্ট তারিখে পুরস্কার প্রদানের ব্যবস্থা করা হয়।
বৈশ্বিক
রামোন ম্যাগসেসে পুরস্কারঃ ফিলিপাইনের প্রয়াত প্রেসিডেন্ট রামোন ম্যাগসেসে'র স্মরণে ১৯৫৭ সালে এ পুরস্কারের প্রবর্তন করা হয়। পুরস্কার কার্যক্রম যথাযথভাবে পরিচালনা ও বণ্টনের দায়িত্বে যুক্তরাষ্ট্রের নিউইয়র্কের রকফেলার ব্রাদার্স ফাণ্ডের সম্মানিত ট্রাস্টিবৃন্দ হিসেবে ফিলিপাইনের সাতজন শীর্ষস্থানীয় ব্যক্তিবর্গ রয়েছেন। এশিয়ার বিভিন্ন ব্যক্তি এবং সংগঠনকে সরকারী সেবা; জনসেবা; সামাজিক নেতৃত্ব; সাংবাদিকতা, সাহিত্য এবং যোগাযোগে উদ্ভাবনী কলা; শান্তি ও আন্তর্জাতিক সমন্বয় এবং উদীয়মান নেতৃত্ব - এ ছয়টি শ্রেণীতে বিভক্ত করে এ পুরস্কার প্রদান করা হয়। রামোন ম্যাগসেসে পুরস্কারকে এশিয়ার নোবেল পুরস্কার হিসেবে বিবেচনা করা হয়। (অনুগ্রহপূর্বক এ বিষয়ে বিস্তারিত দেখুন রামোন ম্যাগসেসে পুরস্কার নিবন্ধে)
নোবেল পুরস্কার
thumb|right|120px|নোবেল পুরস্কারের ভেক্টর ইমেজ সুইডিশ বিজ্ঞানী আলফ্রেড নোবেল ডিনামাইট আবিষ্কারের মাধ্যমে বিপুল পরিমাণ অর্থ উপার্জন করেন। উক্ত অর্থ শান্তিপূর্ণভাবে ব্যবহারের লক্ষ্যে পদার্থবিজ্ঞান, রসায়ন, চিকিৎসা শাস্ত্র, অর্থনীতি, সাহিত্য এবং শান্তি - এ ৬টি শাখায় নোবেল পুরস্কারের প্রচলন ঘটান ১৯০১ সালে। বিশ্বের বিভিন্ন দেশে অবস্থানরত বিভিন্ন ব্যক্তি, সংস্থা বা প্রতিষ্ঠানকে সফল এবং অনন্য সাধারণ গবেষণা, উদ্ভাবন ও সামাজিকভাবে অবদান রাখার জন্য একক কিংবা যৌথভাবে এ পুরস্কার ও মানপত্র দেয়া হয়। পুরস্কার প্রদানের ক্ষেত্রে নোবেল পুরস্কারকে অদ্যাবধি বিশ্বের সবচেয়ে সম্মানজনক পুরস্কার হিসেবে বিবেচনা করা হয়। (অনুগ্রহপূর্বক এ বিষয়ে বিস্তারিত দেখুন নোবেল পুরস্কার নিবন্ধে)
চলচ্চিত্র বিষয়ক
অস্কার বা একাডেমি পুরস্কারঃ অস্কার বা একাডেমি পুরস্কার হচ্ছে একাডেমি অফ মোশন পিকচার আর্টস এন্ড সায়েন্সেস বা এএমপিএএস কর্তৃক প্রদত্ত বার্ষিক পুরস্কার যা চলচ্চিত্রাঙ্গনের সাথে জড়িত পরিচালক, অভিনেতা, এবং লেখকদের সম্মিলিত প্রয়াসে গড়া ছবি-সহ সংশ্লিষ্টদেরকে - সেরা ছবি; সেরা পরিচালক; সেরা অভিনেতা; সেরা অভিনেত্রী; সেরা পার্শ্ব অভিনেতা; সেরা পার্শ্ব অভিনেত্রী; সেরা মূল চিত্রনাট্য; সেরা অভিযোজিত চিত্রনাট্য; সেরা এনিমেশন চিত্র; সেরা শিল্প নির্দেশনা; সেরা সিনেমাটোগ্রাফি; সেরা পোশাক সজ্জা; সেরা প্রামাণ্য চিত্র; সেরা স্বল্পদৈর্ঘ্য প্রামাণ্যচিত্র; সেরা চলচ্চিত্র সম্পাদনা; সেরা বিদেশী ভাষার চলচ্চিত্র; সেরা মেকআপ; সেরা মূল সঙ্গীত; সেরা মূল স্কোর; সেরা মূল সুর; সেরা এনিমেশন চিত্র; সেরা স্বল্পদৈর্ঘ্য এনিমেশন চলচ্চিত্র; সেরা লাইভ অ্যাকশন স্বল্পদৈর্ঘ্য চলচ্চিত্র; সেরা শব্দ সংযোগ; সেরা শব্দ ইফেক্ট; সেরা ভিজ্যুয়াল ইফেক্ট; সেরা মূল সুর; সেরা মেকআপ; একাডেমি সম্মানসূচক পুরস্কার; একাডেমি বিশেষ অর্জন পুরস্কার; গর্ডন ই সইয়ার পুরস্কার; একাডেমি পুরস্কার, বৈজ্ঞানিক বা প্রাযুক্তিক; আরভিং জি থ্যালবার্গ স্মৃতি পুরস্কার; জ্য হার্শল্ট মানবতাবাদী পুরস্কার ইত্যাদি বহুবিধ বিভাগে বিভাজন করে পুরস্কৃত করার মাধ্যমে যথাযোগ্যভাবে সম্মানিত করা হয়। (অনুগ্রহপূর্বক এ বিষয়ে বিস্তারিত দেখুন অস্কার নিবন্ধে)
সবিশেষ উল্লেখ্য যে, চলচ্চিত্র ভুবনে অসাধারণ অবদানের জন্য উপমহাদেশের বিশিষ্ট বাঙ্গালী পরিচালক ও প্রবাদপুরুষ প্রয়াত সত্যজিৎ রায় ১৯৯১ সালে একাডেমি সম্মানসূচক পুরস্কারের বিরল অভিধায় ভূষিত হন।
কম্পিউটার সংক্রান্ত
টুরিং পুরস্কারঃ বিশিষ্ট কম্পিউটার বিজ্ঞানী ও গণিতজ্ঞ অ্যালান টুরিং-এর নামানুসারে এ পুরস্কারের নামকরণ করা হয়েছে। অ্যাসোসিয়েশন ফর কম্পিউটিং মেশিনারি বা এসিএম কর্তৃপক্ষ সাংবাৎসরিক কম্পিউটার বিজ্ঞানে অসামান্য অবদানের জন্য কম্পিউটার বিজ্ঞানের নোবেল পুরস্কার হিসেবে বিবেচিত টুরিং পুরস্কার একক বা যৌথভাবে প্রদান করে থাকে। (অনুগ্রহপূর্বক এ বিষয়ে বিস্তারিত দেখুন টুরিং পুরস্কার নিবন্ধে)
বিবিধ
বঙ্গবন্ধু পুরস্কার; অলক্ত পুরস্কার; অগ্রণী ব্যাংক শিশু সাহিত্য পুরস্কার; আদমজী সাহিত্য পুরস্কার; মেরিল-প্রথম আলো পুরস্কার; আবুল কালাম শামসুদ্দীন সাহিত্য পুরস্কার; ড: মুহম্মদ এনামুল হক স্বর্ণপদক; আলাওল সাহিত্য পুরস্কার; স্মৃতি পুরস্কার; বিশ্ব জ্যোতিষ সমিতি পুরস্কার; হুমায়ুন কাদির সাহিত্য পুরস্কার; কথাসাহিত্য পুরস্কার; নান্দিকার পুরস্কার; যশোর সাহিত্য পরিষদ পুরস্কার; আবুল হাসান কবিতা পুরস্কার; হুমায়ুন কবির পুরস্কার; রায়পুরা সাহিত্য, সংস্কৃতি ও সমাজকল্যাণ সংসদ পুরস্কার; মানিক মিয়া পদক; শঙ্খচিল সাহিত্য পুরস্কার; উত্তর শিকাগো সাহিত্য পুরস্কার অন্যতম।
শর্তাবলি
জীবিত বা মৃত উভয় ব্যক্তিকেই পুরস্কার প্রদান করা যায়। তবে যে-কোন সিদ্ধান্ত নেয়ার ক্ষেত্রে পুরস্কার প্রদানকারী কর্তৃপক্ষের সিদ্ধান্তই চূড়ান্ত বলে কখনো কখনো এর ভিন্নতা দেখা দেয়। তন্মধ্যে মৃত ব্যক্তি যদি পুরস্কারের জন্য মনোনীত হন, তাহলে পুরস্কারের পার্শ্বে মরণোত্তর শব্দটি লেখা থাকে। সেক্ষেত্রে প্রয়াত ব্যক্তির পক্ষে পুরস্কার গ্রহণের জন্য তার সহধর্মিনী বা সন্তান বা নিকটতম আত্মীয়-স্বজনকে যোগাযোগ করে অনুষ্ঠানে আসতে হয়। প্রয়োজনীয় শর্ত পূরণসাপেক্ষে পুরস্কৃত করা যেতে পারে। যেমন: বয়স, লিঙ্গ, পেশা, নির্দিষ্ট কুপন, সময়কালে প্রেরণসহ বিজ্ঞাপনে লিখিত অন্যান্য শর্তাবলি।
স্থান নির্ধারণ
সাধারণত বেশ ঘটা করে পুরস্কার প্রদানের ব্যবস্থা করা হয়। পদক বা পুরস্কারের গুরুত্ব অনুযায়ী মাইক, পোস্টার, লিফলেট, প্রচার মাধ্যমে বিজ্ঞাপন ইত্যাদির মাধ্যমে নির্দিষ্ট স্থান হিসেবে প্রাতিষ্ঠানিক পর্যায়ে প্রতিষ্ঠানের অভ্যন্তরে কিংবা জনগুরুত্বপূর্ণ স্থান, মাঠে-ময়দানে বা বিরাট হলরুমে শত শত বা হাজারো গণ্যমান্য ব্যক্তির উপস্থিতিতে সংশ্লিষ্ট ব্যক্তি, প্রতিষ্ঠানের দায়িত্বপ্রাপ্ত কর্মকর্তার কাছে পদক হস্তান্তরের ব্যবস্থা করা হয়ে থাকে। বিশিষ্ট জনগুরুত্বপূর্ণ ও আন্তর্জাতিকভাবে খ্যাতিসম্পন্ন ব্যক্তিত্বদের উপস্থিতিতে প্যান্ডেল বা তোরণ নির্মাণ করে ঘোষক বা ঘোষিকা কর্তৃক মাইকে প্রচার করে উন্মুক্ত মঞ্চে বা টেবিলে প্রধান অতিথি বা তার প্রতিনিধি নির্দিষ্ট ব্যক্তি বা ব্যক্তিদেরকে পুরস্কার বিতরণ করে থাকেন। ক্রীড়াঙ্গনের ক্ষেত্রে ছাউনি ঘেরা উন্মুক্ত মঞ্চে নির্ধারিত স্ট্যান্ডে উঠে প্রধান অতিথি বা প্রতিনিধি কর্তৃক করমর্দনের মাধ্যমে মেডেল পরিধান করে পুরস্কৃত করা হয়। সাধারণত পুরস্কার প্রদানের সময় উপস্থিত আমন্ত্রিত ব্যক্তিবর্গ ব্যাপক করতালি দেন।
প্রাতিষ্ঠানিক পর্যায়ে
প্রাতিষ্ঠানিকভাবে প্রতিষ্ঠান প্রধান বা প্রতিষ্ঠানের নির্ধারিত ট্রাস্টি বোর্ড কর্তৃক পুরস্কারের জন্য নোটিশ বোর্ড কিংবা প্রচার মাধ্যমে নির্দিষ্ট দিনের মধ্যে দরখাস্ত আহ্বান বা সংগ্রহ এবং জমাদান, মনোনয়ন, যোগাযোগ, স্থান, পুরস্কার সংগ্রহ ইত্যাদির যাবতীয় ব্যবস্থা গ্রহণ করা হয়।সাধারণত নির্দিষ্ট ও পূর্ব নির্ধারিত মানদণ্ডের আলোকে কিংবা শাখাওয়ারী বা বিভাগওয়ারী বিষয়েই পুরস্কৃত করা হয়। পুরস্কারকে যথাযথ মূল্যায়ণের লক্ষ্যে পদক, নির্দিষ্ট সময়ের জন্য আর্থিক সুবিধাদি, সার্টিফিকেট প্রদানসহ বিভিন্ন ব্যবস্থা ও পদক্ষেপ গ্রহণ করা হয়।
জাতীয় কিংবা রাষ্ট্রীয় পর্যায়ে
রাষ্ট্র বা সরকারের সংশ্লিষ্ট অধিদপ্তর, মন্ত্রণালয় কিংবা বিভাগ কর্তৃক নির্দিষ্ট ফরমে দরখাস্ত আহ্বান, মনোনয়ন বা নির্বাচন, যোগাযোগ, স্থান, সময়, পুরস্কার সংগ্রহ, প্রধান অতিথির সম্মতি গ্রহণ ইত্যাদির যাবতীয় ব্যবস্থা নির্ধারিত নির্বাচকমণ্ডলী বা ট্রাস্টি বোর্ডের মাধ্যমে করা হয়। সাধারণত নির্দিষ্ট মানদণ্ড কিংবা বিষয় বা বিভাগওয়ারী পুরস্কার দেয়া হয়। পুরস্কারকে যথাযোগ্যভাবে স্মরণীয় করে রাখতে পদক, নগদ অর্থ বা চেক, নির্দিষ্ট সময়ের জন্য আর্থিক সুবিধাদি, সার্টিফিকেট বা সনদ ইত্যাদির ব্যবস্থা রাখা হয়। সকলক্ষেত্রেই পুরস্কৃতদের সংখ্যা ও সময়কাল সংশ্লিষ্ট কর্তৃপক্ষের আগ্রহ, চিন্তা-ভাবনা, আর্থিক সক্ষমতাসহ বিভিন্ন বিষয়ের উপর নির্ভর করে।
তবে, কর্তৃপক্ষীয় উদাসীনতায় মনোনয়ন যথাযথভাবে না হওয়া, নির্দিষ্ট সময়ে প্রদান না করা, আয়োজন সুন্দর না হওয়া বিশেষ প্রতিবন্ধকতা ও প্রতিকূল পরিবেশের সৃষ্টি করে।
বিলাস দ্রব্য, অর্থ ও সনদ
পুরস্কার মূলত ট্রফি, মেডেল বা পদক, অর্থ, বিলাস দ্রব্য, সার্টিফিকেট বা সনদ বা মানপত্র ইত্যাদির সমষ্টি। ট্রফি বা পদকের নিচে সাধারণত ১ম, ২য়, ৩য় স্থান উল্লেখ করাসহ প্রতিযোগিতার নাম, তারিখ, সাল ইত্যাদি লেখা থাকে।
প্রতিক্রিয়া
পুরস্কার লাভের ফলে ব্যক্তি, সংস্থা বা দেশ নবরূপে উৎসাহিত ও উজ্জ্বীবিত হয় এবং শীর্ষস্থান ধরে রাখার নিরন্তর প্রয়াস চালায়। ব্যক্তি কিংবা প্রতিষ্ঠানের ভাবমূর্তি অনেকাংশেই বৃদ্ধি পায়।এর ফলে পুরস্কার পাওয়াকে কেন্দ্র করে এলাকাবাসী কিংবা গুণীজনদের পক্ষ থেকে সংবর্ধনা অথবা গণসংবর্ধনা অনুষ্ঠানেরও আয়োজন করতে দেখা যায়। ব্যক্তিগত পর্যায়ে পুরস্কার লাভের ফলে সংশ্লিষ্ট ব্যক্তিসহ তার পরিবার, আত্মীয়-স্বজন, শুভাকাঙ্খীদের মধ্যে আনন্দের ফল্গুধারা প্রবাহিত হয়। তখন ব্যক্তির আন্তঃমনে প্রবাহিত হয় যে, তার আনন্দের সাথে সাথে পৃথিবীর সবাই যেন হাসছে। সংস্থা কিংবা প্রাতিষ্ঠানিক পর্যায়ে কর্মরত কর্মকর্তা-কর্মচারীসহ আশেপাশের প্রতিবেশী, সমস্তরের প্রতিষ্ঠান কিংবা অন্যান্যদের মধ্যেও একই প্রতিক্রিয়া বহমান। এছাড়া, রাষ্ট্রীয় বা দেশ পর্যায়ে সফলতা লাভের ফলে আনন্দ মিছিল, রং ছিটানো ইত্যাদির অভুতপূর্ব হাসি, খুশীর ফোয়ারা বিশেষভাবে লক্ষণীয়। অনেক সময় সরকার প্রচার মাধ্যমে সরকারী ছুটির দিন হিসেবেও ঘোষণা করে থাকে। উপরের সবগুলো ক্ষেত্রেই মিষ্টি বিতরণ একটি অবশ্য অংশ হয়ে দাঁড়ায়। পত্র-পত্রিকা, প্রচার মাধ্যমে সাফল্যের সংবাদ বিস্তারিতভাবে প্রকাশিত হয়।
মিশ্র প্রতিক্রিয়া
বহুল আকাঙ্খিত পুরস্কার প্রাপ্তি আশানুরূপ না হলে কিংবা না পেলে সংশ্লিষ্ট ব্যক্তি বা সংস্থার ব্যক্তিবর্গ পুরস্কার প্রদান পক্ষপাতদুষ্ট বা স্বজনপ্রীতি করা হয়েছে বলে ক্ষোভ প্রকাশ করে থাকে। এছাড়াও, অনেক সময় স্থান নির্ধারণীয় পুরস্কার গ্রহণে উপস্থিত হয় না।
সমালোচনা
যথাযথভাবে পুরস্কৃত না করার ফলে সংশ্লিষ্ট পুরস্কার প্রদানকারী কর্তৃপক্ষের ব্যাপক সমালোচনা করা হয়। ভালোকে ভালো না বলে, মন্দকে ভালো বললে তা সমালোচনার দাবীদার হয় বৈকি!
পদোন্নতি কিংবা চাকরি লাভ
সাধারণত ব্যক্তিগত পর্যায়ে প্রতিভার ব্যাপক স্ফূরণ, অবিশ্বাস্য নৈপুণ্য বা আশাতীত সাফল্য লাভের প্রেক্ষাপটে বেসরকারী প্রতিষ্ঠানগুলো পুরস্কৃত ব্যক্তিকে যথাযোগ্য সম্মান ও আর্থিক নিরাপত্তার লক্ষ্যে চাকরি প্রদান করে থাকে। কিংবা চাকরিরত অবস্থায় সাফল্যকে যথাযথভাবে উপভোগ্য ও মর্যাদা দানের লক্ষ্যে পদোন্নতি প্রদান করা হয়।
বিজ্ঞাপন, শুভেচ্ছা দূত
কোম্পানী বিশেষত বহুজাতিক কোম্পানীগুলো তাদের পণ্যের প্রচার কার্যক্রমকে আরও গ্রহণযোগ্য, বিক্রয় বৃদ্ধি ও সুনাম বৃদ্ধিকল্পে সর্বসাধারণের কাছে আরও জনপ্রিয় করে তোলার লক্ষ্যে পুরস্কারপ্রাপ্ত কিংবা অতি জনপ্রিয় ব্যক্তিকে চুক্তির মাধ্যমে ব্রাণ্ড এম্বাসেডর হিসেবে বিজ্ঞাপন চিত্রে অংশগ্রহণ করায়। জার্মানির এডিডাস কোম্পানী শচীন তেণ্ডুলকারের সাথে চুক্তিপূর্বক বিজ্ঞাপন চিত্র তৈরী করে গণমাধ্যমে তাদের প্রচার কার্যক্রম চালায়। এছাড়াও, দেশের ভাবমূর্তিকে আরও বৃদ্ধি করার লক্ষ্যে জাতিসংঘের বিভিন্ন সংস্থাগুলো বিশ্বব্যাপী জনপ্রিয় ও গ্রহণযোগ্য ব্যক্তিকে বিপন্ন মানুষের সেবায় অগ্রসর হবার জন্য দেশবাসীসহ বিশ্ববাসীর কাছে তাদের অমিয় ও মহান বাণী পৌঁছে দেয়ার লক্ষ্যে শুভেচ্ছা দূত হিসেবে নিযুক্ত করে।
পুরস্কার প্রত্যাখ্যান ও প্রত্যাহার
নিজেকে যাচাই কিংবা গ্রহণযোগ্যতার লক্ষ্যে সুনাম ও পুরস্কার অর্জনের জন্য যেমন অনেকেই প্রতীক্ষা করেন, ঠিক তেমনি অনেক ব্যক্তি বা সংস্থাই পুরস্কারকে তেমন প্রাধান্য ও গুরুত্ব দেন না। ঐ সকল ব্যক্তি, সংস্থা বা প্রতিষ্ঠান দেশ, জাতি তথা সমাজের তরে নিজেকে নিঃশেষিত করাকেই স্বার্থক জীবন মনে করেন। এমনকি ব্যক্তিগতভাবে অর্জিত পুরস্কারলদ্ধ সকল অর্থ পুনরায় দেশ, জাতি তথা সমাজের উন্নয়নে কিংবা সংশ্লিষ্ট ক্ষেত্রে প্রদান করে তারা নিজেকে আরও সকলের ঊর্ধ্বে নিয়ে যান।
আরও দেখুন
বাংলাদেশের পুর স্কারসমূহ -
ভারতের পুরস্কারসমূহ -
বেলুন মুক্তি
পরিবেশগত বিমান নিরাপত্তা এবং বন্যপ্রাণী সংরক্ষণের সমস্যাগুলো কারণগুলো জন্য বেলুন ছাড়ার বিরুদ্ধে যথেষ্ট বিরোধিতা এবং আইন প্রণয়ন করা হয়।
শ্রীলঙ্কায় অবস্থিত কূটনৈতিক মিশনের তালিকা
এটি শ্রীলঙ্কায় অবস্থিত কূটনৈতিক মিশনসমূহের একটি তালিকা।
দূতাবাস/হাই কমিশনসমূহ
কলম্বো:
সাধারণ/মহামান্য কনস্যুলেট
কলম্বো: Hambantota
Jaffna
Kandy
অনাবাসিক দূতাবাস
Resident in New Delhi, India:
কিবলা আয়াজ
'''ড. কিবলা আয়াজ''' হলেন কাউন্সিল অফ ইসলামিক আইডিওলজির (সিআইআই) বর্তমান চেয়ারম্যান।
প্রাথমিক জীবন
তিনি ১৯৫৩ সালের ৬ই অক্টোবর পাকিস্তানের খাইবার পাখতুনখোয়ার বান্নুতে জন্মগ্রহণ করেন।
শিক্ষাজীবন
১৯৭৫ সালে পেশাওয়ার বিশ্ববিদ্যালয় থেকে ইসলামি শিক্ষায় স্নাতকোত্তর অর্জনের পর সেখানে তিনি ভাইস-চ্যান্সেলর হিসেবে দায়িত্ব পালন করেন। তিনি ১৯৮৫ সালে এডিনবরা বিশ্ববিদ্যালয় থেকে ইসলামি এবং মধ্যপ্রাচ্যীয় শিক্ষায় পিএইচডি অর্জন করেন।
রচনাবলী
তিনি ৫টি বই এবং ২০টিরও বেশি গবেষণামূলক নিবন্ধ প্রকাশ করেছেন।
ইউকি সানেতো
প্রারম্ভিক জীবন
ইউকি সানেতো ১৯৮৯ সালের ১৯শে জানুয়ারি তারিখে জাপানের তোকুশিমা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
সংকুচিত প্রাকৃতিক গ্যাস
thumb|right|গাড়ীতে সি এন জি ভরা হচ্ছে, ২০০৯, বাংলাদেশ
সংকুচিত প্রাকৃতিক গ্যাস (কমপ্রেসড ন্যাচারাল গ্যাস সংক্ষেপ সিএনজি) জ্বালানি হিসেবে ব্যবহৃত প্রাকৃতিক গ্যাসের একটি রূপ। গ্যাসকে চাপের মাধ্যমে তরলে পরিণত করে তা গ্যাস-ট্যাংকে জমা করা হয়।
উৎপাদন
সাধারণ ব্যবহার্য প্রাকৃতিক গ্যাসকে প্রচন্ড চাপে (৩০০০+ পি এস আই) তরলিকৃত করা হয়। গ্যাস লাইনের মাধ্যমে আগত গ্যাসকে চাপ প্রয়োগ করা হয় এতে তরলীকৃত গ্যাস, ট্যাংকে জমা হয় এবং অবশিষ্ট ৮০% গ্যাস পুনরায় লাইনে ফেরৎ যায়। এভাবে পর্যায়ক্রমে এই প্রক্রিয়ায় জমা হওয়া গ্যাস গাড়িতে সংরক্ষিত ট্যাংকে ভরে দেয়া হয়। এটির দহনে উৎপন্ন উপজাত পরিমাণ পেট্রোলিয়ামের থেকে কম হয়।
ব্যবহার
প্রায় সবধরনের ডিজেল বা পেট্রলচালিত গাড়ি সিএনজি-তে রূপান্তরের মাধ্যমে সিএনজি-কে জ্বালানি হিসেবে ব্যবহার করা যায়। তবে নিম্নে ১২৫ সিসি'র মোটর সাইকেলকে গ্যাস সিলিন্ডার পাওয়াস্বাপেক্ষে এই রূপান্তর সম্ভব।
সুবিধা
সিসা ও বেনজিন মুক্ত। রক্ষনাবেক্ষন খরচ কম। গ্যাস সহজলভ্য ও সস্তা। সিএনজি বিক্রি হয় কিউবিক মিটার হিসেবে ১ সিএম সিএনজি'র [ সিএনজি ও জ্বালানী তেল উভয়ের মাইলেজ প্রায় সমান হলেও, এটি দামে সাশ্রয়। এছাড়াও পরিবেশ রক্ষায় এর যথেষ্ট অবদান রয়েছে।
ইটাইল ইউনিয়ন
ইটাইল ইউনিয়ন বাংলাদেশের ময়মনসিংহ বিভাগের জামালপুর জেলার সদর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
দুধদা নদী
দুধদা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দুধদা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৬।
ভুল তথ্যের বিস্তার
ভুল তথ্যের বিস্তার (misinformation) বলতে এমন একটি যোগাযোগমূলক প্রক্রিয়াকে বোঝায়, যার মাধ্যমে ভুল, ত্রুটিপূর্ণ, বিভ্রান্তিকর বা মিথ্যা তথ্য সমাজে ছড়িয়ে পড়ে বা বিস্তারলাভ করে, যার পেছনে ইচ্ছাকৃতভাবে বিভ্রান্ত করার কু-উদ্দেশ্য থাকতেও পারে বা না-ও থাকতে পারে। দৈনন্দিন জীবনে অহরহ ভুল তথ্যের বিস্তার ঘটে থাকে। মানুষ মাত্রেই ইচ্ছাকৃত বা অনিচ্ছাকৃতভাবে কোনও তথ্য শুনতে, বুঝতে কিংবা মনে রাখতে ভুল করে। অনেক সময় একজন ব্যক্তি অন্য কোনও উৎস থেকে প্রাপ্ত ভুল তথ্যকে সঠিক ভেবে আরেক ব্যক্তির কাছে জ্ঞাপন করতে পারে, এবং এভাবে নিজের অজান্তে ভুল তথ্যের বিস্তার ঘটাতে পারে। ভালো বা খারাপ অভিপ্রায় নির্বিশেষে ভুল তথ্যের বিস্তার ঘটতে পারে। আধুনিক যুগে পরিগণক (কম্পিউটার) ও আন্তর্জালের (ইন্টারনেট) সাহায্যে অতি সহজেই ভুল তথ্যের বিস্তার ঘটতে পারে। সামাজিক যোগাযোগ মাধ্যমগুলিতে ব্যবহাকারীরা তাদের কাছে পৌঁছানো ভুল তথ্যগুলি খুব সহজেই চোখের নিমিষে ক্লিক করে অন্যের কাছে ছড়িয়ে দিতে পারেন। এই ব্যাপারটি এখন এতই সাধারণ যে বেসরকারী তথ্য প্রযুক্তি দানব প্রতিষ্ঠানগুলি যেমন গুগল, টুইটার বা ফেসবুক ভুল তথ্যের বিস্তার রোধের জন্য কতটুকু দায়ী বা তাদের কী দায়িত্ব পালন করা উচিত, বা ব্যবহারকারীদের বাক-স্বাধীনতা হরণ না করে আদৌ এরকম ভুল তথ্যের বিস্তার রোধ করা যায় কি না, এ ব্যাপারে বিতর্ক চলমান।
অনিচ্ছাকৃত ত্রুটি
কোনও প্রতিষ্ঠিত সংবাদ সংস্থা অনিচ্ছাকৃতভাবে ভুল তথ্য প্রচার করতে পারে। এক্ষেত্রে সংবাদ সংস্থাটির ভাবমূর্তি ক্ষুণ্ণ হতে পারে। ভুল তথ্যের কারণে অপমানিত ব্যক্তি সংবাদ সংস্থার বিরুদ্ধে আইনি ব্যবস্থা নিতে পারে। সাধারণত খ্যাতনামা সংবাদ সংস্থাগুলি ভুল তথ্য ধরা পড়ার পরে ক্ষমাপ্রার্থী মন্তব্য প্রকাশ করে থাকে।
অপতথ্যের প্রচার
যখন কু-উদ্দেশ্যে ইচ্ছাকৃতভাবে সমাজের জন্য ক্ষতিকর বা বিপজ্জনক ভুল তথ্যের বিস্তার ঘটানোর চেষ্টা করা হয়, তখন সেই প্রক্রিয়াটিকে অপতথ্যের প্রচার (ইংরেজি Disinformation ডিজিনফর্মেশন) নামক বিশেষ একটি পরিভাষা দিয়ে নির্দেশ করা হয়। এরূপ প্রচারিত তথ্যকে অপতথ্য বলে। সাধারণত অপতথ্যগুলি দ্বারা কোনও ব্যক্তি বা প্রতিষ্ঠানের সুনামহানির চেষ্টা করা হয়।
ধোঁকাবাজি
যখন উদ্দেশ্যপ্রণোদিতভাবে চালাকি করে বহুসংখ্যক মানুষের কাছে মিথ্যা তথ্যকে সত্য হিসেবে প্রচার ও প্রতিষ্ঠা করা হয়, তখন এই অনিষ্টকর প্রতারণা-প্রবঞ্চনামূলক কাজটিকে ধোঁকাবাজি বা ধাপ্পাবাজি (ইংরেজি Hoax হোক্স) বলা হয়ে থাকে। যেমন কোনও বিখ্যাত ব্যক্তির ভুল মৃত্যুসংবাদ ছড়িয়ে দেওয়া এক ধরনের ধোঁকাবাজি।
মিথ্যা বিজ্ঞাপন
যখন কোনও পণ্য বা সেবা বিক্রয় করার উদ্দেশ্যে তথ্য (বিশেষ করে দৃশ্যমান রূপে) প্রচার করা হয়, তাকে বিজ্ঞাপন (ইংরেজি Advertising অ্যাডভার্টাইজিং) বলে। যখন কোনও বিজ্ঞাপনে পণ্য বা সেবা সম্পর্কে মিথ্যা বা বিভ্রান্তিকর তথ্য প্রচার করা হয়, সে ঘটনাটিকে মিথ্যা বিজ্ঞাপন (ইংরেজি False advertising ফলস অ্যাডভার্টাইজিং) বলে।
ক্লিক-টোপ
আন্তর্জাল বা ইন্টারনেটে মিথ্যা বিজ্ঞাপনের একটি রূপ প্রচলিত, যাতে আন্তর্জাল ব্যবহারকারীদেরকে বিভ্রান্ত করে কোনও আন্তর্জাল পাতা বা ওয়েব পেজে যাওয়ার সংযোগে মাউসের বোতাম দিয়ে চাপ দিতে বা ক্লিক করতে প্ররোচিত করা হয়; একে ক্লিক-টোপ (ইংরেজি Click-bait ক্লিক-বেইট) বলে। ক্লিক-টোপগুলিতে নজরকাড়া, রোমাঞ্চকর শিরোনাম ব্যবহার করা হয় যাতে পাঠকের মনোযোগ বিঘ্নিত হয়ে সেগুলির দিকে আকৃষ্ট হয়। এগুলির সাথে ওয়েবসাইটের বিষয়বস্তুর সম্পর্ক তেমন থাকে না এবং ক্লিকের সংখ্যা বৃদ্ধি করে ওয়েবসাইট মালিকের বিজ্ঞাপনজাত আয় বৃদ্ধি করাই এর উদ্দেশ্য।
উদ্দেশ্যপ্রণোদিত প্রচারণা
যখন কোনও সরকারী, বেসরকারী অলাভজনক বা ব্যবসায়িক প্রতিষ্ঠান কোনও বিশেষ (সাধারণত রাজনৈতিক) উদ্দেশ্য বা মূল্যবোধের ব্যাপারে জনগণের মধ্যে সচেতনতা সৃষ্টি করতে বা জনগণকে প্রভাবিত করতে উদ্দেশ্যপ্রণোদিতভাবে তথ্য প্রচার করে, তখন তাকে উদ্দেশ্যপ্রণোদিত প্রচারণা (ইংরেজি Propaganda প্রোপাগান্ডা) বলে। উদ্দেশ্যপ্রণোদিত প্রচারণা ও বিজ্ঞাপনের মধ্যে সাদৃশ্য আছে, যেহেতু এগুলিতে তথ্যের দৃশ্যমান রূপের ব্যাপক প্রয়োগ ঘটে, কিন্তু উদ্দেশ্যপ্রণোদিত প্রচারণাতে কোনও পণ্য বা সেবা বিক্রয় করার চেষ্টা করা হয় না, বরং মানুষের বিশ্বাস, মূল্যবোধ ও জ্ঞানের উপর প্রভাব বিস্তার করার চেষ্টা করা হয়। এগুলিতে মানুষে আবেগিক প্রতিক্রিয়ার উপর জোর দেওয়া হয়। এগুলির ফলাফল ইতিবাচক বা নেতিবাচক দুই-ই হতে পারে।
ভুয়া সংবাদ
যখন (সাধারণত রোমাঞ্চকর বা ব্যক্তিগতভাবে গোপনীয় প্রকৃতির) কোনও মিথ্যা, রঙ-চড়ানো, কেলেঙ্কারি বা কুৎসারটানো গল্পকে আপাতদৃষ্টিতে সংবাদের রূপদান করে ও দৃষ্টি-আকর্ষী শিরোনাম প্রদান করে আয় বৃদ্ধির উদ্দেশ্যে সেটিকে ব্যাপকভাবে বিতরণ করা হয়, তাকে ভুয়া সংবাদ (ইংরেজি Fake news ফেইক নিউজ) বলা হয়। এগুলিতে কোনও জনপ্রিয় ব্যক্তিত্ব, রাজনৈতিক আন্দোলন, ব্যবসা প্রতিষ্ঠান, ইত্যাদির সুনামহানি বা কলঙ্কলেপনের প্রচেষ্টা চালানো হয়। এরকম অনৈতিক ও অপেশাদার সাংবাদিকতাকে হলুদ সাংবাদিকতা (ইংরেজি Yellow journalism ইয়েলো জার্নালিজম) বলা হয়ে থাকে। ভুয়া সংবাদের বেশ কিছু রূপ আছে। যেমন মিথ্যা সংযুক্তি (যখন কোনও রচনার শিরোনাম, চিত্র বা চিত্রের ব্যাখ্যার সাথে রচনার বিষয়বস্তুর কোনও সম্পর্ক থাকে না), বিভ্রান্তিকর বিষয়বস্তু (যখন তথ্যকে বিভ্রান্তিকরভাবে ব্যবহার করে কোনও বিষয়, সমস্যা বা ব্যক্তিকে নির্দিষ্ট পরিকাঠামোয় আবদ্ধ করে উপস্থাপন হয়), মিথ্যা প্রেক্ষাপট (যখন প্রকৃত বা খাঁটি তথ্যকে মিথ্যা তথ্যের প্রেক্ষাপটে স্থাপন করে উপস্থাপন করা হয়), ভণ্ডের বিষয়বস্তু (যখন প্রকৃত তথ্যের উৎস সেজে ভুল বা মিথ্যা তথ্য দান করা হয়), কু-পরিবর্তিত বিষয়বস্তু (প্রকৃত তথ্য বা চিত্রাদি পরিবর্তিত করে প্রতারিত করা হয়), মনগড়া বিষয়বস্তু বা কূট-বিষয়বস্তু (শতভাগ মিথ্যা বিষয়বস্তু, যার উদ্দেশ্য প্রতারণা ও ক্ষতিসাধন করা) এবং বিজ্ঞাপনী বিষয়বস্তু (যেখানে সম্পাদকীয় বা মতামতের ছদ্মবেশে বিজ্ঞাপন বা গণসংযোগমূলক তথ্য প্রদান করা হয়; এতে স্বার্থের সংঘাত থাকে ও পাঠক-দর্শক-শ্রোতা খুব সহজেই বিজ্ঞাপনকে আসল সংবাদ ভেবে বিভ্রান্ত হতে পারেন)।
ব্যঙ্গসংবাদ ও বিদ্রূপাত্মক সংবাদ
ভুয়া সংবাদের সাথে ব্যঙ্গসংবাদের পার্থক্য আছে। যখন হাস্যরস সৃষ্টির উদ্দেশ্যে সাম্প্রতিক ঘটনাবলী বা অন্যান্য সংবাদের বিষয়বস্তুগুলিকে প্রকৃত সংবাদের সুস্পষ্ট ব্যঙ্গাত্মক অনুকরণ হিসেবে উপস্থাপন ও প্রচার করা হয়, তাকে ব্যঙ্গসংবাদ (ইংরেজি News Parody নিউজ প্যারোডি) বলে। একেও ইংরেজিতে কদাচিৎ "ফেইক নিউজ" বলা হতে পারে। তবে ভুয়া সংবাদের মতো এটি ক্ষতিকর বা বিপজ্জনক নয়। ব্যঙ্গসংবাদের একটি বিশেষ রূপ হল বিদ্রূপাত্মক সংবাদ (ইংরেজি News satire নিউজ স্যাটায়ার), যেখানে মূলধারার সাংবাদিকতার বিন্যাসে ব্যক্তি, প্রতিষ্ঠান বা সমাজের কোনও প্রবণতাকে ব্যঙ্গবিদ্রূপকারী বক্তব্য উপস্থাপন করা হয়; এগুলিতে শ্লেষ, উপহাস, পরিহাস, বক্রাঘাত ও ভাবলেশহীন হাস্যরসের ব্যাপক প্রয়োগ থাকে। ব্যঙ্গ বা বিদ্রূপাত্মক সংবাদের ক্ষতি করার উদ্দেশ্য না থাকলেও এটি দ্বারা বিভ্রান্ত হবার সম্ভাবনা থাকে।
ষড়যন্ত্র তত্ত্ব
সংবাদ বা যোগাযোগ মাধ্যমগুলিতে ষড়যন্ত্র তত্ত্বগুলিও (Conspiracy theory কনস্পিরেসি থিওরি) বিস্তারলাভ করতে পারে। এগুলিতে কোনও বিষয়ের বিশেষজ্ঞ ও নির্ভরযোগ্য কর্তৃত্বস্থানীয় ব্যক্তিদের বক্তব্যকে প্রত্যাখ্যান করা হয় এবং জটিল বাস্তবতাকে সরলভাবে কোনও ভীতি বা অনিশ্চয়তার প্রেক্ষিতে উপস্থাপন করা হয়। এগুলি মিথ্যা প্রমাণযোগ্য হয় না এবং এগুলি খণ্ডনকারী কোনও সাক্ষ্যপ্রমাণ উপস্থাপন করলে সেগুলিকেও ষড়যন্ত্র তত্ত্বের প্রমাণ হিসবে উপস্থাপন করা হয়।
ছদ্মবিজ্ঞান
ছদ্মবিজ্ঞান (Pseudoscience সিউডোসাইয়েন্স) নামের আরেক ধরনের ভুল তথ্যে প্রকৃত বৈজ্ঞানিক গবেষণাকে বিকৃতভাবে উপস্থাপন করে মিথ্যা কোনও কিছু দাবি করা হয়, যার সাথে প্রকৃত বিজ্ঞানী বা বিশেষজ্ঞরা একমত হন না। অলৌকিক ঔষধ, টিকাবিরোধিতা, জলবায়ু পরিবর্তন অস্বীকার, ইত্যাদি এরূপ ছদ্মবিজ্ঞানের মধ্যে পড়ে।
মোহাম্মদ মুনাফ
মোহাম্মদ মুনাফ (محمد مناف জন্ম: ২ নভেম্বর, ১৯৩৫ - মৃত্যু: ২৮ জানুয়ারি, ২০২০) তৎকালীন ব্রিটিশ ভারতের বোম্বে এলাকায় জন্মগ্রহণকারী পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫৯ থেকে ১৯৬২ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি, পাকিস্তান ইন্টারন্যাশনাল এয়ারলাইন্স ও সিন্ধু দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।
প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৭০-৭১ মৌসুম পর্যন্ত মোহাম্মদ মুনাফের প্রথম-শ্রেণীর খেলোয়াড়ী জীবন চলমান ছিল। মোহাম্মদ মুনাফ ডানহাতি সিমার ছিলেন। এছাড়াও, নিচেরসারির কার্যকরী ব্যাটসম্যান হিসেবে সুনাম ছিল তার।
বোম্বেতে জন্মগ্রহণকারী মোহাম্মদ মুনাফ করাচিতে চলে যান। সেখানে উদীয়মান ফাস্ট বোলার হিসেবে আবির্ভূত হন। রুবি শীল্ড স্কুল প্রতিযোগিতায় নিজের প্রতিভা বিকাশে সচেষ্ট হন। ঐ সময়ে ব্যাট হাতে নিয়ে সফল ছিলেন। সিন্ধু মাদ্রাসার পক্ষে হানিফের সাথে ব্যাটিং উদ্বোধন করতেন। প্রয়াত ঐতিহাসিক খাদিম এইচ বালুচ তার পাকিস্তান ক্রিকেট এনসাইক্লোপেডিয়ায় মুনাফ সম্পর্কে মন্তব্য করেছেন যে, তিনি স্বল্প দূরত্ব নিয়ে বোলিং কর্মে অগ্রসর হতেন। রাউন্ড আর্ম বোলিং করে তিনি তার স্বর্ণালী সময়ে দেশের অন্যতম দ্রুতগতিসম্পন্ন বোলার হিসেবে বিবেচিত হয়েছিলেন।
‘এ দল’ হিসেবে পরিচিত পাকিস্তান ঈগলেটসের সদস্যরূপে দুইবার ইংল্যান্ড গমন করেছিলেন। ১৯৬৩ সালে ঈগলেটসের সদস্য হিসেবে কেন্টের বিপক্ষে খেলোয়াড়ী জীবনের সেরা বোলিং পরিসংখ্যান ৮/৮৪ করেছিলেন। ১৯৬২ সালে পায়ের আঘাতের কারণে নিজ নাম প্রত্যাহার করে নেন।
আন্তর্জাতিক ক্রিকেট
১৯৫০-এর দশকের শেষদিক থেকে শুরু করে ১৯৬০-এর দশকের সূচনাকাল পর্যন্ত মোহাম্মদ মুনাফের টেস্ট খেলোয়াড়ী জীবনের ব্যাপ্তি ছিল। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন মোহাম্মদ মুনাফ। ২১ নভেম্বর, ১৯৫৯ তারিখে লাহোরে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯ জানুয়ারি, ১৯৬২ তারিখে ঢাকায় ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫৯-৬০ মৌসুমে অস্ট্রেলিয়া ও ১৯৬১-৬২ মৌসুমে ইংল্যান্ডের বিপক্ষে দুইটি সিরিজে চার টেস্টে অংশ নেন। ঢাকায় সিরিজের প্রথম টেস্টে ইংল্যান্ডের বিপক্ষে ব্যক্তিগত সেরা বোলিং পরিসংখ্যান ৪/৪২ দাঁড় করান। এরপরের টেস্টে অংশগ্রহণের পর তাকে দলের বাইরে রাখা হয়। এছাড়াও, ১৯৫৭-৫৮ মৌসুমে ক্যারিবীয় দ্বীপপুঞ্জে ও ১৯৬০-৬১ মৌসুমে ভারত গমন করেন। তবে, কোন টেস্টেই তাকে খেলানো হয়নি। তন্মধ্যে, প্রথমবারের মতো পাকিস্তান দলের ক্যারিবীয় সফরে গ্যারি সোবার্স তৎকালীন ৩৬৫ রানের বিশ্বরেকর্ড গড়েন ও ব্রিজটাউনে হানিফ মোহাম্মদ ৩৩৭ রান করেছিলেন।
২৮ জানুয়ারি, ২০২০ তারিখে ৮৪ বছর বয়সে নেদারল্যান্ডসের আমস্টারডাম এলাকায় মোহাম্মদ মুনাফের দেহাবসান ঘটে।
গৌরগোবিন্দ রায়
গৌরগোবিন্দ রায় (জন্ম: ১৮৪১ - মৃত্যু: ১৯১২) একজন গ্রন্থকার, ব্রাহ্মধর্মের উল্লেখযোগ্য ব্যক্তিত্ব এবং পত্রিকা সম্পাদক ।
গৌরগোবিন্দ রায় বর্তমান বাংলাদেশের পাবনার ঘোড়াচরার নিবাসী ছিলেন । তার পিতার নাম গৌরমোহন । তার খুল্লতাত তাকে পোষ্যপুত্র নিয়েছিলেন । তিনি রংপুর হাইস্কুলে এন্ট্রান্স পর্যন্ত পড়েন । তারপর সংস্কৃত এবং ফারসী এবং এক মুসলমান সাধুর কাছে দরশ শিক্ষা করেন ।
কর্মজীবন
গৌরগোবিন্দ রায় ১৮৬৩ থেকে ১৮৬৬ খ্রিষ্টাব্দ পর্যন্ত পুলিশ বিভাগের সাব-ইন্সপেক্টর ছিলেন । ১৮৬৬ খ্রিষ্টাব্দে চাকরি ছেড়ে তিনি কেশবচন্দ্রের অনুগামী হন ও প্রচারকের ভূমিকা গ্রহণ করেন । ১৮৭৯ খ্রিষ্টাব্দে কেশবচন্দ্র তাকে ধর্মশাস্ত্রের আলোচনা ও ব্যাখ্যার জন্য নিযুক্ত করেন । এবং ১৮৭৬ খ্রিষ্টাব্দে উপাধ্যায় উপাধি ও জ্ঞানশিক্ষার্থী ব্রত দেন । তিনি আমরন এই কাজে নিযুক্ত ছিলেন । ব্রাহ্মধর্মের আদর্শবাণী সুবিশালমিদং বিশ্বং পবিত্রং ব্রাহ্মমন্দিরম ইত্যাদি শ্লোকটি তারই রচনা ।
ধর্মতত্ত্ব পত্রিকার সম্পাদনা এবং ভিক্টোরিয়া বালিকা বিদ্যালয় পরিচালনায় সহযোগিতা করা তার জীবনের অন্যতম উল্লেখযোগ্য কাজ । শ্রুত প্রকাশ নামে সংস্কৃত পত্রিকা এবং কেশবচন্দ্রের নবসংহিতা, যোগ, জীবনবেদ ও ব্রহ্মগীতোপনিষদের সংস্কৃত অনুবাদ প্রকাশ করেন । তিনি জীবনের শেষ দুই বছর সন্ন্যাস অবলম্বন করেছিলেন ।
তার রচিত উল্লেখযোগ্য সংস্কৃত ও বাংলা গ্রন্থ :
কুয়াশা
thumb|right কুয়াশা হল ভূমির সংস্পর্শে থাকা মেঘমালা। মেঘকেও আংশিকভাবে কুয়াশা বিবেচনা করা যায়, মেঘের যে অংশটুকু মাটির ওপরে বাতাসে ভাসমান থাকে তা কুয়াশা হিসেবে বিবেচিত নয়, তবে মেঘের ভূমির উঁচু অংশের সংস্পর্শে থাকা মেঘকে কুয়াশা বলা হয়। কুয়াশা আর ধোঁয়াশার মধ্যে পার্থক্য হল এদের ঘনত্বে, যা কিনা এদের ফলে সৃষ্ট দর্শনযোগ্যতার হ্রাস দ্বারা হিসাব করা হয়: কুয়াশার কারণে দর্শনযোগ্যতা ১ কিমির কম হয়, যেখানে ধোঁয়াশা দর্শনযোগ্যতা ২ কিমির বেশি হ্রাস করে না।
পৃথিবীর সর্বাধিক কুয়াশাচ্ছন্ন স্থান হল নিউফাউন্ডল্যান্ডের গ্রান্ড ব্যাংকস, যেখানে উত্তর দিক থেকে আসা শীতল লাব্রাডর প্রবাহ ও দক্ষিণ দিক থেকে আসা অপেক্ষাকৃত উষ্ণ গালফ প্রবাহ মিলিত হয়। সর্বাধিক কুয়াশাচ্ছন্ন ভূমি অঞ্চলের মধ্যে আছে পয়েন্ট রেয়েস, ক্যালিফোর্নিয়া। এবন আর্জেন্টিনা, নিউফাউন্ডল্যান্ড ও লাব্রাডর, যেখানে বছরের ২০০ দিনই কুয়াশায় ঢাকা থাকে। এমনকি এমনিতে উষ্ণ দক্ষিণ ইউরোপের নিম্নভূমি ও উপত্যকা অঞ্চলে ঘন কুয়াশা পড়ে, বিশেষত শরৎ ও গ্রীষ্মে।
তেঘরিয়া ইউনিয়ন, কেরানীগঞ্জ
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ডিজিটাল বিতরণ
ডিজিটাল বিতরণ (সামগ্রী বিতরণ, অনলাইন বিতরণ বা ইলেকট্রনিক সফ্টওয়্যার বিতরণ হিসাবেও পরিচিত) হলো অডিও, ভিডিও, ই-বই, ভিডিও গেমস এবং অন্যান্য সফ্টওয়্যারের মতো ডিজিটাল মিডিয়া সামগ্রীর বিলি বা বিতরণ। এই শব্দটি সাধারণত অনলাইন ডেলিভারি মাধ্যম যেটা ইন্টারনেটের মাধ্যমে করা হয়, যা কাগজ, অপটিক্যাল ডিস্ক এবং ভিএইচএস ভিডিওক্যাসেটের মতো শারীরিক বিতরণ পদ্ধতিগুলি এড়িয়ে করা হয়। অনলাইন বিতরণ শব্দটি সাধারণত ফ্রিস্ট্যান্ডিং পণ্যগুলিতে প্রয়োগ হয়; অন্যান্য পণ্যের জন্য ডাউনলোডযোগ্য অ্যাড-অনগুলি সাধারণত ডাউনলোডযোগ্য সামগ্রী হিসাবে বেশি পরিচিত। নেটওয়ার্ক ব্যান্ডউইথ সামর্থ্যের অগ্রগতির সাথে, একবিংশ শতাব্দীতে অনলাইন বিতরণ বিশিষ্ট হয়ে ওঠে, যেমন অ্যামাজন ভিডিও এবং নেটফ্লিক্সের স্ট্রিমিং পরিষেবা ২০০৭ সালে শুরু হয়েছিল।